Swaziland se naam veranderKoning Mswati III. Foto: Argief Swaziland se naam het verander. Die nuusagentskap AP berig dié Afrika-koninkryk sal voorts bekendstaan as eSwatini, die land se historiese naam. Koning Mswati III het Donderdag die aankondiging gemaak tydens die koninkryk se 50ste viering van onafhanklikheid en die koning se 50ste verjaardagviering. “Baie Afrika-lande het met hul onafhanklikheid teruggekeer na hul historiese en inheemse name. Ons sal nie meer Swaziland genoem word nie,” het Mswati tydens die geleentheid gesê. Die koning het al by vorige geleenthede, soos die opening van die parlement, die naam eSwatini gebruik. Dit was nie onmiddellik duidelik hoeveel die naamsverandering die land gaan kos nie.